पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़।पुस्तक घोटाले को लेकर कांग्रेस द्वारा बनाए जा रहे दबाव के चलते रविवार को नेशनल स्टूडेंट यूनियन आफ इंडिया ने शिक्षा मंत्री के घर के बाहर प्रदर्शन किया। हालांकि पुलिस ने उन्हें काफी पहले ही रोक लिया था लेकिन पिछले चार दिनों से दिए जा रहे धरनों में यह धरना सबसे बड़ा था।
प्रदर्शनकारियों का नेतृत्व एन.एस.यू.आई. पंजाब यूनियन की प्रधान हाल में चुनी गईं दामन बाजवा कर रही थीं। मार्च कांग्रेस भवन, चंडीगढ़ से शुरू होकर गांव कांसल पहुंचा। इस दौरान हाथों में बैनर पकड़े विद्यार्थियों ने किताब घोटाले में शामिल मंत्री के खिलाफ नारेबाजी की। दामन बाजवा ने मलूका को कैबिनेट से बर्खास्त किए जाने व मामले की सी.बी.आई. जांच करवाने की मांग की।
उन्होंने कहा कि किताब घोटाले ने अकाली-भाजपा सरकार के चेहरे पर धब्बा लगा दिया है। मलूका स्कूली विद्यार्थियों को अश्लील शब्दावली वाली भेजी गई किताबों को लेकर अपनी जिम्मेदारी से नहीं भाग सकते। इन किताबों में पंडित जवाहरलाल नेहरू जैसे राष्ट्रीय हीरो के प्रति गलत शब्दों का इस्तेमाल किया गया है।
उन्होंने कहा कि बादल सरकार युवाओं की समस्याओं का हल ढूंढने में नाकाम रही है। अकाली-भाजपा गठबंधन ने युवाओं को बेरोजगारी भत्ता व स्कूली विद्यार्थियों को लैपटाप देने का वादा किया था। लड़कियों को मुफ्त शिक्षा देने का भी वादा किया गया था। मगर कोई भी वादा पूरा नहीं किया गया। उन्होंने कहा कि एन.एस.यू.आई. नशाखोरी के खिलाफ जागरूकता अभियान चलाएगी।
कांग्रेस कल भी अपना प्रदर्शन जारी रखेगी। पार्टी के महासचिव फतेह जंग सिंह बाजवा ने शिक्षा मंत्री का जिला स्तर पर विरोध भी जल्द शुरू किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn